Muški sindrom XX

**Muški sindom XX**, znan i kao  **de la Chapelle sndrom**,  je rijetko kongenitalno interseks-stanje u kojem osoba sa kariotipom 46, XX (inače povezan sa ženama) ima fenotipski muške karakteristike koje se mogu razlikovati među slučajevima. Sinonimi uključuju **46, XX testis-difrancirani razvoj spola** (46, XX DSD), spolna reverzija 46, XX, nesindromni 46XX testisni DSD i reverzija spola XX.

U 90 % ovih osoba sindrom je uzrokovan genom *SRY* Y hromozoma , koji pokreće reproduktivni razvoj muškaraca, netipski uključen u krosingover genetičke informacije, koja se odvija između pseudoautosomskih regija X i Y hromozoma tokom mejoze kod oca. Kada se X sa genom *SRY * kombinira sa normalnim X od majke tokom oplodnje, rezultat je XX muškarac. Manje su česti *SRY*-negativni XX muškarci, što može biti uzrokovano mutacijom&nbsp;autosomnog&nbsp;ili X hromozomskog gena. Maskulinizacija XX muškaraca je varijabilna.

Ovaj sindrom dijagnosticira se različitim metodima otkrivanja i javlja se kod približno 1: 20.000 novorođenih muškaraca, što ga čini mnogo rjeđim od&nbsp;Klinefelterovog sindroma. Liječenje je medicinski nepotrebno, iako se neke osobe odlučuju na tretmane kako bi izgledale više muško ili žensko. Alternativni naziv za XX muški sindrom odnosi se na finskog naučnika Alberta de la Chapellea, koji je proučavao ovo stanje i njegovu etiologiju.

## Znaci i simptomi 
Pojava XX muškaraca može se svrstati u jednu od tri kategorije: 1) muškarci koji imaju normalne unutrašnje i vanjske genitalije, 2) muškarci s vanjskim dvosmislenostima i 3) muškarci koji imaju i unutarnje i vanjske genitalne nejasnoće (također poznati kao pravi hermafroditi). Vanjske nejasnoće genitalija mogu uključivati hipospadiju, mikropenis i klitoromegaliju. Neke XX muške osobe imaju smanjenu količinu dlaka na tijelu i smanjen libido. Neki s ovim stanjem ponekad imaju ženske karakteristike, s različitim stupnjevima&nbsp;ginekomastije&nbsp;trbušno&nbsp;Müllerovo tkivo.  Prema istraživanjima na Univerzitetu u Oklahomi, uprkos tome što XX muškarci imaju ženske karakteristike, njihovo ponašanje je obično predstavnik muškosti u njihovoj kulturi.

Oni općenito imaju male testise, a mogu imati i abnormalnosti kao što su nespušteni testisi (kriptorhidizam) ili otvor mokraćovoda na donjoj strani penisa (hipospadija). Mali broj oboljelih osoba ima vanjske genitalije koje ne izgledaju jasno muški ili jasno ženski (dvosmislene genitalije). Oboljela djeca obično se odgajaju kao muškarci i vjerovatno će imati muški rodni identitet.

### Maskulinizacija
Stepen u kojem osobe sa XX muškim sindromom razvijaju muški fenotip je varijabilan, čak i među SRY pozitivnim. Potpuno muški fenotip obično se razvija u prisustvu gena SRY, ali, u nekim slučajevima, prisustvo gena SRY može rezultirati unutarnjim i / ili vanjskim nejasnoćama genitalija.  Uobičajene XX žene prolaze inaktivaciju X-a, tokom koje se utišava jedna kopija X, hromosoma. Smatra se da je inaktivacija X kod XX muškaraca možda odgovor na genitalne nejasnoće i nepotpunu maskulinizaciju viđenu kod SR muškaraca pozitivnih na XX. X hromozom sa SRY genom je preferirano odabran da bude aktivni X hromozom 90% vremena, što objašnjava potpuni muški fenotip koji se često opaža kod SRY pozitivnih XX muškaraca.  U preostalih 10%, X inaktivacija se širi tako da uključuje dio gena SRY, što rezultira nepotpunom maskulinizacijom.

Maskulinizacija SRY negativnih XX muškaraca ovisi o tome koji geni imaju mutacije i u kojem trenutku razvoja se te mutacije javljaju.

## Genetika 
thumb|160 px|SRY-protein
Muškarci obično imaju  po jedan X  i Y hromosom u svakoj&nbsp;diploidnoj&nbsp;ćeliji svog tijela. Žene obično imaju dva X hromosoma. XX muškarci koji su SRY pozitivni imaju dva X hromosoma, od kojih jedan sadrži genetički materijal (gen SRY) iz Y hromosoma; ovaj gen uzrokuje da razviju muški fenotip, uprkos tome što imaju hromosome tipičnije za žene.  Neki XX muškarci, međutim, nemaju SRY gen (SRY-negativan) i muški fenotip može biti sa drugim genom na jednom od autosoma.

### SRY-pozitivni 
 između dva hromosoma]]
SRY gen, koji se obično nalazi na Y hromozomu, ima važnu ulogu u određivanju spola inicirajući razvoj testisa. U oko 80 posto XX muškaraca, gen SRY prisutan je na jednom od X hromosoma.

Stanje je rezultat abnormalne razmjene genetičkog materijala između hromosoma (translokacija). Ova razmjena se događa slučajano tokom stvaranja spermatozoida oca pogođene osobe. Vrh Y hromosoma sadrži gen SRY i, tokom rekombinacija, javlja se translokacija u kojoj gen SRY postaje dio X hromosoma. Ako je fetus začet spermatozoidom sa X hromosomom koji nosi gen SRY,  razvit će se muđkarac iako nema Y hromosom. Ovaj oblik stanja naziva se SRY-pozitivan 46, XX poremećaj spolnog razvoja testisa.

### SRY-negativni 
Otprilike 20 procenata onih sa 46 XX poremećajem testisa seksualnog razvoja nema SRY gen. Ovaj oblik stanja naziva se SRY-negativni 46, XX testisni poremećaj spolnog razvoja. Uzrok poremećaja kod ovih osoba često je nepoznat, iako su utvrđene promjene koje utiču na druge gene. Osobe sa SRY negativnim 46, XX testisnim poremećajem spolnog razvoja imaju vjerovatnije dvosmislene genitalije nego ljudi sa SRY pozitivnim oblikom. Drugi predloženi uzrok su mutacije gena DAX1, koji kodira receptor jedarnog hormona. DAX1 potiskuje maskulinizirajuće gene; zato, ako postoji gubitak funkcije DAX1, tada se testisi mogu razviti u XX jedinke. U vezi sa SRY negativnim XX muškim sindromom proučavane su također i  mutacije gena SF1 i WNT4.

## Dijagnoza 
U slučajevima kada se procjenjuj dvosmislenost genitalija, poput malog falusa, hipospadija ili labioskrotumskih nabora, može se koristiti operacija da bi se utvrdilo jesu li prisutni muške i/ili ženske unutrašnje genitalije. Indikatori uključuju dva testisa koji se nisu spustili niz ingvinalni kanal, iako se to vidi kod manjine XX muškaraca i odsustvo Müllerovskog tkiva.  Vanjski pokazatelji uključuju smanjenu tjelesnu težinu i male testise.

Standardni kariotip može se upotpuniti kako bi se citogenetički utvrdilo da jedinka s djelomičnim ili potpunim muškim fenotipom ima XX genotip.

Prisustvo i lokacija gena SRY mogu se utvrditi upotrebom fluorescentne hibridizacije * in situ * (FISH).

## Liječenje 
XX muškarci su sterilni zbog nemogućnosti stvaranja sperme i   ne postoji tretman za rješavanje ove neplodnosti. Genitalne nejasnoće, iako iz medicinskih razloga nisu potrebne za liječenje, mogu se liječiti hormskom terapijom, operacijom ili oboje. Budući da je XX muški sindrom varijabilan u svojoj prezentaciji, i specifičnosti liječenja variraju u velikoj mjeri. U nekim slučajevima može se izvršiti operacija gonada, za uklanjanje djelomičnih ili cijelih ženskih genitalija. Ovo bi moglo biti praćeno plastičnom i rekonstruktivnom hirurgijom, kako bi osoba  imala vanjski muški fenotip. Suprotno tome, osoba može poželjeti da postane ženstvenija i može se izvršiti feminizirajuća genitoplastika, kako bi dvosmislene genitalije izgledale više ženske. Hormonska terapija takođe može pomoći u tome da osoba izgleda više muško ili žensko.

### Testosteron
U pubertetu, većina pogođenih osoba zahtijeva liječenje muškim spolnim hormonom testosteronom, kako bi se potaknuo razvoj muških sekundarnih spolnih karakteristika, kao što su dlake na licu i produbljivanje glasa (maskulinizacija). Hormonski tretman također može pomoći u sprečavanju povećanja dojki (ginekomastija). Odrasli s ovim poremećajem obično su niži od prosjeka za muškarce i ne mogu imati djecu (neplodni su).

## Epidemiologija
Od 2010. prijavljeno je samo 200 slučajeva – procjenjuje se da kariotip 46, XX  ima 1 na svakih 20.000 do 30.000 muškaraca .

## Također pogledajte
*SRY
*Hromosom X,  
*Kariotip

## Reference
## Dopunska literatura
*

## Vanjski linkovi 
* GeneReviews/NCBI/NIH/UW entry on 46,XX Testicular Disorder of Sex Development
* GeneReviews/NCBI/NIH/UW entry on 46,XY Disorder of Sex Development and 46,XY Complete Gonadal Dysgenesis

Kategorija:Aneuploidije spolnih hromosoma
Kategorija:Sindromi
Kategorija:Međuspolne varijacije
Kategorija:Hromosomske abnormalnosti
Kategorija:Spolna anatomija
Kategorija:Poremećaji testisa
Kategorija:Urođeni poremećaji